<classify> WATU watatuw ameuawa katika matukio mawili ya majibizano kati ya Polisik na watuhumiwa wa ujambazi. Katika tukio la kwanza watu wawili wanaodhaniwa kuwa ni majambazi wameuawa maeneo ya Mbzi Msakuzi, njia ya panda Mpiji Magoe.Akizungumza na waandishi wa habari jana, Kamanda wa Polisi Kanda Maalumu ya Dar es Salaam, Lazaro Mambosasa alisema majibizano hayo ya kwanza yalifanyika Septemba 26, mwaka huu saa sita mchana wakati majambazi hao walipokuwa katika harakati za kutaka kuiba Saccos ya Msakuzi.Kamanda Mambosasa alisema Polisi kupitia kikosi kazi chake kilipata taarifa za watu hao kutoka kwa wasamaria wema na kuweka mtego kwa majambazi hao.Walipogundua kuna mtego umewekwa walianza kukimbia na ndipo askari walipofyatua risasi hewani lakini hawakusimama na kuanza kujibizana kwa risasi na askari, ndipo askari hao mahili walipofanikwa kuwajeruhi majambazi wawili na majambazi wengine walikimbia kusikojulikana, alisema Kamanda Mambosasa.Aidha, alisema majeruhi hao walipopekuliwa walikutwa na bastola moja, risasi tatu ndani ya magazini na maganda mawili ya risasi na walifariki muda mfupi kabla ya kufikishwa Hospitali ya Mwananyamala kwa ajili ya matibabu.Katika tukio la pili, Polisi Kanda Maalumu kupitia kikosi kazi chake wamemuua mtuhumiwa wa ujambazi aliyekuwa akitafutwa kwa muda mrefu kutokana na kujihusisha na matukio mbalimbali ya mauaji na ujambazi. Alisema kukamatwa kwa jambazi huo kumetokana na taarifa zilizoifikia Polisi kutoka kwa msiri wake kuwa jambazi huyo aliyefahamika kwa jina na Emmanuel Peter au Mark Silengo na wenzake wanne walikuwa wakipanga njama za kwenda kufanya uhalifu maeneo ya Ilala Boma.Alisema baada ya kupata taarifa hizo, kikosi kazi kilifika eneo hilo na kumzingira, ndipo alipotoa silaha yake kwa nia ya kuwafyatulia askari risasi, lakini askari walimuwahi.Bastola yake ilikuwa na risasi mbili na risasi moja ikiwa chemba tayari kufyatuliwa. Alisema jambazi huyo alifariki wakati akiendelea kupatiwa matibabu na mwili wa marehemu umehifadhiwa Hospitali ya Taifa Muhimbili.  <topic>: KITAIFA 